Како су уследили српско-турски ратови, читаоница је била приморана да оконча свој рад и до даљег срез карановачки није имао читаоницу. Општина и грађани су отворили 1. јануара 1881. године Општинску читаоницу, у школском издању, која је у периоду од 1881. до 1909. године попуњавала свој књижни фонд и водила сопствене расходе и приходе. Балкански ратови и Први светски рат поново прекидају рад – зграда је претворена у касарну, књиге су уништене, након чега Читаоница није била обнављана.